**CENU APTAUJA Nr. TNPz 2023/47**

**Būvprojekta izstrāde un autoruzraudzība “****Administratīvās ēkas jumta konstrukcijas atjaunošana un jumta klāja nomaiņa Lielā ielā 27, Talsos”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:būvprojekta izstrāde un autoruzraudzība administratīvās ēkas jumta konstrukcijas atjaunošanai un jumta klāja nomaiņai Lielā ielā 27, Talsos, saskaņā ar Projektēšanas uzdevumu (2. pielikums).
	2. **Paredzamais līguma izpildes laiks:** 3 (trīs) mēnešu laikā no līguma noslēgšanas brīža.
	3. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta un laiks:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2023. gada 31. maija plkst. 11.00.**
	2. Kontaktpersona: Talsu novada pašvaldības Saimnieciskā nodrošinājuma nodaļas Ēku pārvaldības daļas celtniecības speciālists Andrejs Aveniņš, tālruņa Nr. 28343818.
	3. Pasūtītājs un ieinteresētais pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu, pretendentiem **obligāti** jānorāda: Pieteikums Nr. TNPz 2023/47 “Būvprojekta izstrāde un autoruzraudzība “Administratīvās ēkas jumta konstrukcijas atjaunošana un jumta klāja nomaiņa Lielā ielā 27, Talsos””.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendents pie iesniedzamajiem dokumentiem pievieno no savas puses aizpildītu Pretendenta pieteikumu un finanšu piedāvājumu (1. pielikums).
	3. Pretendents iepriekšējo 5 (piecu) gadu laikā (2018., 2019., 2020., 2021., 2022. un 2023. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros ir izstrādāts būvprojekts jumta konstrukcijas atjaunošanai vai pārbūvei. Pie iesniedzamajiem dokumentiem jāpievieno no pretendenta puses aizpildīts 3. pielikums – Pretendenta pieredzes saraksts. Būvprojektam, ar kuru tiek apliecināta prasītā pieredze, ir jābūt atbilstoši normatīvo aktu prasībām saskaņotai un akceptētai būvvaldē un līdz piedāvājuma iesniegšanas dienai objekta pārbūvei vai atjaunošanai jābūt pabeigtai, pieņemtai ekspluatācijā. Pie iesniedzamajiem dokumentiem jāpievieno apliecinoši dokumenti, kas pierāda pretendenta atbilstību prasītajai pieredzei (t.i., akts un dokumenti, kas apliecina būvniecības ieceres dokumentācijas izstrādi līdzvērtīgā objektā). Piedāvājumam jāpievieno 1 (viena) pozitīva atsauksme.
4. **Piedāvājuma cena**: Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiks veikta 10 (desmit) darba dienu laikā pēc nodošanas – pieņemšanas akta parakstīšanas.
6. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
7. **Iestāde:**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
8. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai, ja iesniegtie piedāvājumi neatbilst Instrukcijā pretendentam noteiktajām prasībām vai iestādei pieejamajam finansējumam, kā arī citos gadījumos, kas noteikti normatīvajos aktos.